प्रधानमंत्री ने खिलाड़ियों से उपलब्धि हासिल करके संतुष्ट ना होने की बात कही और भविष्य में और सफलता हासिल करने के लिए लगातार मेहनत करने को कहा। उन्होंने कहा कि खिलाड़ियों के लिए सबसे बड़ी चुनौती अब शुरु होगी और उन्हें 2020 ओलिंपिक में पोडियम पर खड़े होने के अपने लक्ष्य से नहीं भटकना चाहिए। खिलाड़ियों से बातचीत के दौरान पीएम ने अपना प्रदर्शन सुधारने के लिए तकनीक का सहारा लेने की बात कही। उन्होंने कहा कि खिलाड़ियों को तकनीक की मदद से अपना खेल सुधारते रहना चाहिए और दुनिया के शीर्ष खिलाड़ियों के प्रदर्शन पर भी नज़र रखनी चाहिए।